BUCOVINA, PAMANT ROMANESC 
de VASILE IASINSCHI, 


Nedreptatea făptuită de guvernul Cancelarului Kaunitz din Vie- 
na la 1775 cu răpirea a 10.442 Кт? din pământul Mcldovei, in 
timpul domniei lui Grigore Ghica Vodă, a rămas о mare rană 
pe trupul Neamului, ce s'a adâncit si întins tot mai mult în 
acei 143 de ani de continuă vrăjmăşie si de brutală vitregie, cu care 
ne-a tratat stăpânirea habsburgică, permițând si favorizând aseza- 
rea oricărui nepoftit pe cea mai frumoasă şi mai sfântă parte a 
țarinei străbune. 

Constiinta poporului s'a manifestat contra acestei fărădelegi 
prin răzvrătiri şi nemulțumiri profunde, de la Domnul Țării si 
boieri până la preoți învăţători. călugări si ţărani. Nici o ființă 
nu S'a găsit de partea năvălitorului, nici un suflet de Român nu s'a 
înscris pe pagina trădării. 

Grigore Ghica Vodă a cărui dramă sufletească а durat trei 
ani, a fost în cele din urmă ucis hoteste la laşi în conacul Beilicu- 
lui, iar capul i-a fost trimis la Constantinopol, drept mărturie a 
crimei ordonate, pentru vina de a nu fi încetat să protesteze și 
să-şi reclame brazda înstrăinată. 

Bucovina a rămas grădina pământului românesc; este leagănul 
cu cele mai de preţ odoare istorice; partea cu natura cea mai bo- 
gata, cu clima cea mai prielnică, cu trecut de vitejie şi credință, 
cu prezent de tragedie şi sângerare grea. 


Istoria şi viata viitoare a României nu pot fi concepute în afară 

de ea, întreagă, dela Nistru la Dorna gi dela Ceremuş la Molna. 

Dacă după răpirea dela 1775 nimeni n'a renunţat la ideia Uni- 
rii, cum s’ar putea să îndrăznească vreunul a se resemna privind 
monstruosa ciuntire de azi a acestui pământ, despre care profesorul 
Simion Mehedinţi spune, că “cine pleacă din Bucovina spre partea 
de jos a Ţării, se pare că iese dintr'un palat si coboară într'o curte 
largă”, socotind-o alături de Maramureș “vatra cea mai veche şi 
mai curată a neamului carpatic”? La umbra monumentelor ei s'au 
odihnit şi întărit toate generaţiile călătoare în pelerinajul ce fiecare 
La făcut, tăind perspective viitoare, din orizonturile cu granite ar- 
tificiale. 

Bucovina prigonită, invadată, dispretuita, ajunge să aibă via- 
tă autonomă în cadrul Imperiului austro-ungar sub influenţa îră- 
mântărilor europene din anul 1848; dar conştiinţa dreptăţii supre- 
me, a realipirei în hotarele Moldovei, n'a adormit nici o clipă, şi 
contactul boerilor hurmuzăcheşti si al altora cu personalități mol- 
dovene, basarabene şi transilvănene în acest timp a întărit cu atât 
mai mult sentimentul de luptă pentru unitatea românească. La 
Cernăuţi şi Cernauca se întâlnesc protagoniștii Unirii şi Libertății 
Neamului. Prezenţa lui Mihail Cogălniceanu, Alexandru Ion Cuza, 
Costache Negri, Vasile Alecsandri, Gheorghe Bariț, Aron Pumnul, 
Т. Cipariu $. a. este de mare folos sfortarilor boierilor români са 
să realizeze autonomia Bucovinei. Este a doua oară când pe pă- 
mântul ei se încheagă legături de prietenie cu consecinţe importante 
între conducători din Тага liberă şi partea ei înstrăinată. Prima dată 
a fost la 1821 când Moldoveni în număr mare, nemulțumiți cu ete- 
гіа grecească, s'au refugiat la Suceava si Cernăuţi, între cari și 
Mitropolitul Veniamin Costache. 

O deosebită semnificaţie are memoriul cu саге o delegaţie de 
Români cernauteni pleacă la Viena in August 1848, în care cereau 
crearea unui stat national român în hotarele vechii Dacii sub dom- 
nia ‘unui membru al dinastiei habsburgice. 

In Bucovina deci s'a precizat ideia Unirii celei mari cu prilejul 
prezenţei unioniştilor moldoveni, luptători pentru Unirea Principa- 
telor şi a Transilvănenilor, apărători ai libertăţii Neamului, după 
străluciţa adunare dela 3/15 mai 1848 pe Câmpia de lângă Blaj. 

Din această fericită întâlnire si din volbura frământărilor po- 
litice ale anului acesta apare la Cernăuţi gazeta “Bucovina”, Arti- 
colele fraţilor Hurmuzache, colaborarea lui Vasile Alecsandri, Alecu 
Russo, Georghe Sion, Gh. Barițiu, Laurian, Aron Pumnul, etc., 
dau acestei publicaţii caracterul de unitate culturală şi politică, ceea 
ce nu s'a întâmplat până la această dată nicăieri pe pământ ro- 
mânesc. In gazeta “Bucovina” se putea scrie ce nu era permis nici 
în Moldova, din cauza cenzurei instituită de Mihai Sturza, nici în 
Ardeal unde presa românească fusese desființată, Aici se turnau in 
forme precise gânduri şi principii care se vărsau în marele fluviu 
al renașterii româneşti format din unitatea culturală a tuturor Ro- 
mânilor. 

In vremuri bune ca şi în vremuri grele, Românii au deținut pri- 
matul spiritual în Bucovina. Acest primat spiritual al Românilor 
n'a îndrăznit să-l ofenseze nici o minoritate, nici nemţii, пісі 
toate la un loc; nimeni n'a încercat să-și Ensușească preroga- 
tive dincolo de o realitate ce transpiră din toate colțurile aces- 
tui pământ. Am fost înfrânți în domeniul economic, am fost depă: 
siti ca număr, dar nu în spirit, în demnitate, їп bogăţia minții, în 
mărinimia sufletească, în capacitatea de creaţie. Este mare deose- 
birea între ce valori intelectuale, ce talente creatoare au dat Româ- 
nii în raport cu celelalte naționalități din Bucovina. Urmărind bi- 
bliografia lucrată de d-l Vianor Bendescu și apărută în revista 
“Orizonturi” din anul 1952, ne putem da seama cât au produs Ro- 
mânii bucovineni; şi aici au fost înşirate numai o parte din autori 
şi lucrări. 

Intre punctele din “Petiţiunea Țării”, dela 20 Mai 1848, către 
guvernul din Viena s'a aprobat, pe lângă independența Bucovi- 
nei cu titlul de ducat în cadrul provinciilor imperiului austriac, 
ca urmare a nouii Constituţii, catedra de limba şi literatura ro- 
mână la liceul de stat din Cernăuţi şi numirea la 28 Febr. 1849 a 
lui Aron Pumnul ca profesor titular. 

De aici, dela această catedră, porneşte un val de sănătate 
morală şi naţională, înfiriparea organismului nostru social, cu 
toate colonizările sistematice de străini ce continuă încă mulţi 
ani după 1869, când s'a terminat construcţia liniei ferate Cer- 


năuţi-Iţeani. Ioan С. Sbiera, titularul de mai târziu a acestei 
catedre, elev a lui Aron Pumnul, odată cu Mihai Eminescu, a 

spus că elevii români la ora de limba si literatura română "erau 
hranifi cu scumpul si dulcele lapte al Românismului”. Afirmația 
aceasta face dovada altei verigi din lantul constiintei nationale, 
care a servit pentru revoluţia spirituală si formarea elitei inte- 
lectuale, de mare greutate în cumpăna anilor următori. 

Infiintarea a două licee, unul la Suceava în 1860, iar altul la 
Cernăuţi în 1862, cu limbă de predare germana, în afară, de ro- 
mână şi religie, subvenţionate în întregime de Fondul religionar 
sunt alte câmpuri de însămânţare cu elemente dela sate si pert- 
feria oraşelor. Liceului dela Suceava i s'au adăugat clase para- 
lele românești în care aproape toate obiectele erau predate în 
limba română. Abundenta de elevi din toată Bucovina a fost aici 
atât de mare, că s'a simţit nevoia ca paralela românească să fie 
împărţită, în două începând cu anul 1906; pentrucă în 1905 frec- 
venta atinsese cifra de 81 de elevi în clasa I-a. 

“Studintii” dela început adic& între 1860 şi 1904 au avut greu- 
tati mari, ca fii de săteni, cu limba germană. Multi dintre ei 
după 2-3 clase se întorceau la coarnele plugului, iar alții mai 
perseverenti şi cu mai multă putere de inițiativă treceau in Ar- 
deal sau în Moldova unde-şi continuau setea dorului de carte. 
Intre aceștia din urmă amintim pe poetul Vasile Bumbac, aca- 
demicianul Simion Florea Marian, filologul Burlă, pictorul Epa- 
minonda Bucevschi, cel mai mare cuvântător pentru popor, pro- 
fesorul Ion Zela Codreanu si multi alții. Aceştia prin legăturile 
noi ce şi le-au creiat, prin lumea nouă de care s'au apropiat, au 
cunoscut şi învățat multe noui elemente, pe care le-au pus mai 
târziu în slujba ideii de unitate românească. Cine a cunoscut 
vreodată biblioteca lui Simion Florea Marian sau a citit în ochii 
lui aspri văpaia dragostei de neam sau a sorbit vorba lui de preot 
şi apostol plină de înţelepciune și convingere, şi-a putut da sea- 
ma de toată frământarea, unei epoci ieşită din fas&, care evolua 
către mărire, împlinire şi bucurie. 

Societăţi culturale, de binefacere, întreprinderi comerciale cu 
substrat spiritual, asociaţii de citire, secrete, internate şi burse, 
şezători publice şi private, toate se întâlneau pe acelaş drum. 
Ега deajuns ca acest tineret şi profesorii lui să treacă, din timp 
în timp, ре lângă ruinele Cetăţii întemeiată de Petru Muşat, 
mărită, si întărită de Stefan cel Mare, locuită de atâţia Voevozi 
şi Domnite din timpuri trecute, ca după o lectie—pretext de is- 
torie, geografie, sau științe naturale-să ajungă pe cărările Poenii, 
de unde privirile fiecăruia cuprindeau șesul tăiat de drumul ce 
duce la Bucureşti, iar gândurile luau aripi să înconjoare toată 
moşia românească, “dela Nistru până la Tisa”. 
©  Cernăuţul şi Suceava au fost două mari centre de cultură, 

care au format elita conducătoare a Ţării de Sus, până 1а Unire; 
la ele putem adăuga Rădăuțul, Campulungul, Siretul şi Storoji- 
пеш. Cernăuţul însă rămâne centrul de simtire si gândire, de 
acţiune şi conducere a toată suflarea românească. Prin Cernă- 
uti, inima Bucovinei, am putut ţine pas cu evoluţia spirituală 
din Principate, cu cea din Basarabia şi Transilvania. Aici era, 
concentrată intelectualitatea Bucovinei. Aici ia fiinţă, în anul 
1862, “Reuniunea română de leptus”, care după trei ani se 
numește “Sotietatea pentru literatura si cultura română in Bu- 
covina” sub presedintia lui Gheorghe Hurmuzachi. Ea dispune 
de-un organ de publicitate, “Foaia Sotietatii pentru literatura si 
cultura română in Bucovina”. In coloanele ei se înfrăţesc din 
nou condeiele moldovenilor, basarabenilor, transilvaneniior si 
bucovinenilor. Ba mai mult, în această revistă apăreau cores- 
pondente din toate părţile locuite de români. Aici isi publică 
Vasile Alecsandri poezia sa “Dulce Bucovină”. Aici seriu Costache 
Negri, Iacob Negruti, Gheorghe Sion, Alecu Russo, І. G. Sbiera, 
Vasile Bumbac, Dimitrie Petrino, etc, 

Această manifestare de unitate românească realizată la Cer- 
năuţi presupune o stare de spirit generală, rezultată din imple- 
tirea vointii pentru marele ideal al Unirii tuturor Românilor. 
Unirea Principatelor la 24/I 1859 a rămas un exemplu si un 
îndemn peste ce mustea în sufletul vizionarilor de pretutindeni. 
Acest fapt de-o covărşitoare importanţă istorică, a avut un efect 
transcendental în toate ţinuturile româneşti. Merită să repro- 
ducem bucuria lui Alexandru Hajdău, tatăl lui Bogdan, care 
transmite cu acest prilej, al Unirii Principatelor, următoarea 
telegramă: Urări de bine din partea Basarabiei pentru care 
sunt scumpe şi pline de însemnare viitoarele destine ale Româ- 
niei unite, Patria mamă. 

Relaţiile stabilite la Cernăuţi în anii 1848 şi 1849, precum 
vedem, n’au fost întrerupte. Manifestarea sentimentelor de 
fratietate s'a produs în diferite rânduri şi sub forma cea mai 
utilă marelui ideal, care parţial a luat trup prin alegerea unui 
singur Domn, în amândouă Principatele, Moldova şi Valahia. 
Faptul Unirii contribuie la noi impulsuri. Odată cu infuntarea 
“Bocietăţii pentru cultura şi literatura poporului român în Bu- 
covina”, în perioada de timp dela 1862 până la 1875, reprezen- 
tantii generaţiei de precursori ai unităţii neamului zorese mai 
departe pe linia deşteptării naţionale, a organizării, a idealului. 

Momentul de acum l-a reprezentat în mod strălucit boieri- 
mea bucovineană, încă înainte de 1848, influenţată de principi- 
ile democratice ale timpului ce-au răsbătut din apus. Cultura şi 
răspândirea cunostiintelor despre trecutul neamului, despre ac- 

tivitatea prezentă, şi despre planurile pentru ziua de mâine, au for- 
mat preocupările celor aleşi să, cheme la viață masele populare. De 
îndată ce s'au ridicat elemente noi dela sate, crescute în duhul 
dragostei de neam, ele au putut prelua o moștenire frumoasă 
ca activitate, program si ideal, fundatii însă pe realităţi aspre şi 
primejdii ce amenințau justiţia şi onoarea poporului român din 
Bucovina. 

In anul 1815, la o sută de ani dela răpirea Bucoviniei, se înfi- 
inteaz& Universitatea din Cernăuţi, cu scopul să fie ultimul 
bastion al germanismului spre sud-estul european. Nu se poate 
nega valoarea ei intelectuală şi instructivă, dar țelul pentru care 
a fost fundata nu si l-a ajuns. De-o spiritualitate care să atra- 
gă în sălile de cursuri ale facultăţilor auditoriu si tineret ca 
nişte faruri de lumină dătătoare de viaţă, nu poate fi vorba. In 
afară de facultatea de teologie, care datorită profesorilor români 
a evoluat până a fi respectată şi cercetată de tot sudestul euro- 
pean, in afară de catedra pentru limba si literatura romana, 
celelalte aveau un interes limitat pentru noi românii. In general 
insă ne-a folosit şi este corect să, recunoaştem că de aici au răsă- 
rit cea mai mare parte din elita conducătoare a Bucovinei. Aici 
a deprins studentimea română să-şi dea bine seama ce adversari 
au înconjurat neamul nostru, cu gând de exterminare. 

Serbările de inaugurare a Universităţii din Cernăuţi coincid 
cu prăznuirea la Iaşi а doliului pentru pierderea Bucovinei si moar- 
tea Voevodului Grigore Ghica. Comitetul societăţii academice “Ar- 
boroasa” trimite primarului de Iași o telegramă “din partea detrun- 
chiată a vechii Moldove”, abținându-se în acelaș timp dela serba- 
rile de inaugurare a Universităţii, la care fusese invitat. Acest act 
de conştiinţă şi atitudine românească este pedepsit imediat. Ciprian 
Porumbescu, Constantin Morariu, Zaharia Voronca, Orest Popes- 
cu şi Eugen Sireteanu sunt acuzaţi de înaltă trădare si condamnaţi 
Ja închisoare, iar Societatea academică “Arboroasa” este desfiin- 
tată. Locul ei l-a luat societatea academică “Junimea” al cărei prim 
preşedinte a fost Dimitrie Onciul, savantul de mai târziu, care a 
clădit fundamente noi în domeniul cercetărilor istorice şi a descifră- 
rilor trecutului românesc. La evoluţia progresului în Bucovina con- 
tribuie, pe lângă ce s'a amintit până acum, și trupele de teatru so- 
site de dincolo de “cordun“ a doamnei Fany Tardini, a lui Pas- 
caly si Matei Milo. lată din nou şi de altă natură, sprijinul spiri- 
tual ce ne vine din vechiul Regat. Importanţa acestor reprezentări 

teatrale se vede din afirmatia lui Alecu Hurmuzachi în “Foaia So- 
cietăţii”, unde scrie că “toată învăţătura noastră în decursul celor 
8 ani de zile din liceu n'a avut o influenţă asupra desvoltării noastre 
ca acest teatru”, De pe urma acestor manifestări culturale, gustul 
pentru teatru s'a întins în toate oraşele Bucovinei, iar societăţile 
studentesti—dupa “Junimea” s'a întemeiat şi “Academia ortodo- 
xă”—l-au popularizat si la sate, Acest fapt a contribuit la o mai 
profundă înţelegere a ţăranilor pentru carte și, indirect, a fost un 
îndemn mai mult ca să-şi dea fiii la învăţătură. 

Generaţia de intelectuali, care s'a ridicat sub privegherea si pilda 
boierilor patrioţi, continuă legăturile cu România nouă, indepen- 
dentă si suverană. 

După profesorul Traian Brăileanu care judecă evoluţia socie- 
арі bucovinene prin prisma ştiinţei sociologice, acţiunea boierimii 
formează faza întâia terminată la 1866 cu memoriul lui Eudoxiu 
Hurmuzachi, prin care cere să se revie asupra hotărârii dela 1860 
de a se subordona din nou Bucovina administraţiei galitiene. No- 
bilimea stăpânită de spiritul vremii şi în perfectă unitate de vederi 
cu mișcarea de redeşteptare din Principate, şi-a încheiat frumos 
misiunea, Urmează faza a doua, cea critică, reprezentată prin Mihai 
Teliman corespunzătoare dincolo de Molna cu acţiunea lui Mihai 
Eminescu. Faza a treia şi ultima înainte de Unire, о vom însemna-e 
mai târziu. 

Fondul religionar al Bisericei din Eparhia Bucovinei dispunea 
după secularizare de-o avere enormă. Dacă aceasta a fost folosită 
adeseori într'o măsură nelimitată de către guvernator pentru in- 
terese austriace împotriva statutului legal, ea a ajutat şi desvoltarea 
culturii şi conştiinţei româneşti, când în fruntea Bisericii se găsea 
câte un mare chiriarh, pentrucă din averea Fondului religionar 
erau întreţinute toate şcolile şi bisericile din Bucovina cu învăţători 
şi preoţi, cu văduve şi orfani, pe lângă се clădea în cadrul Eparhiei 
sau dăruia trebuintelor imperiale. 

Dintre chiriarhi merită să fie amintit Mitropolitul Silvestru 
Morariu, care prin valoarea lui morală şi intelectuală, prin abne- 
gatia și vrednicia sa teologală, prin talentul său de scriitor şi pastor 
s'a adeverit să fie, după răpirea Bucovinei, cel mai strălucit condu- 

cător spiritual al sufletelor de Români din această parte a Moldo- 
vei. Capacitatea si autoritatea sa au fost respectate de toți, în toate 
domeniile de activitate românească N'a rămas niciun colt de ţară 
pe unde să nu fi călcat piciorul său; şi el nu s'a rezumat numai la 
formale vizite canonice. Faţă de autoritatea civilă şi militară a avut 
permanent atitudinea unui print. Toţi i se închinau și-i recunoșteau 
acestui fiu de ţăran domnia şi mărirea. El este fundatorul revistei 
preoțești “Candela”, la care au colaborat cei mai învăţaţi teologi at 
facultății din Cernăuţi. Pe vrenrea păstoriei acestui Mitropolit cu 
caracter de perfecţiune umană, conştiinţa românească era în plină 
fierbere. Mitropolitul Silvestru Morariu a ştiut să-i dea cuvenita 
amplificare şi prin impulsul său să-i întărească potenţialul ce-şi 
avea izvorul de sănătate la sate. 

Paralel cu acţiunea din Vechiul Regat, a revistei “Semănătorul”, 
condusă mai întâi de Alexandru Vlahuţă şi Gheorghe Coşbuc, apoi 
де A. С. Popovici şi N. Iorga, apar în toate provinciile româneşti 
subjugate organe de publicitate ce-şi contopesc creaţiile spirituale 
intr’o unică forţă, a unităţii în gând şi inimă, premergătoare aceleia 
politice, 

Revista “Luceafărul” editată de Octavian Goga şi Octavian Tăs- 
lăuanu dela Sibiu, “Cuvânt Moldovenesc” a lui Pantelimon Halipa 
la Chișinău, “Junimea Literară” sub direcţia lui Iancu Nistor şi 
Georghe Tofan la Cernăuţi; aceste şi alte lumini ce s'au aprins în 
exigenţele naţionalismului românesc. Importanţa revistei “Junimea 
Literară” în pregătirea spiritualităţii care să lumineze cărarea ge- 
neratiei tinere către izbăvirea sufletului, este decisivă. Paginile acestei 
reviste au fost cinstite de colaborarea prof. N. Iorga, prof. Sextil Pug- 
cariu, Arthur Gorovei, Emil Gârleanu, Cincinat Pavelescu, Vasile Pâr- 
van, Vasile Loichita, Ion Dragoslav, etc. Acestor semănători ai ideii 
nationale le va urma după Unire, cum vom vedea, generaţia războiu- 
lui. Acest timp este şi epoca tinereții lui Iancu Flondor şi a marelui 
neobosit luptător Gheorghe Popovici (T. Robeanu), poet şi cercetător 
al trecutului, în special în problema dreptului românesc, un suflet de- 
o sensibilitate şi nobleță deosebită, cu o trăire extrem de puternică. 
In strânsă legătură cu valorile amintite mai sus activează în Cer- 
nauti, ca ziarişti si scriitori, ardelenii Pompiliu Ріроѕ, Valeriu 

Branişte, Bogdan Duica в. a., toți urmând steagul Românismului 
pe cărări de munte spre culmea însorită cu privelişti de legendă 
cerească, 

Am vézut până acuma, în câte rânduri Bucovina, si în special 
Cernăuţul, a fost centrul de viaţă. spirituală pentru toată Ro- 
mânimea. Aici s'au întâlnit personalităţi, care au lăsat urme 
adânci în viaţa culturală şi politică a Neamului; aici s'a gânâit, 
s'a vorbit, s'a scris şi s'au dat lupte până în ultima clipă, înainte 
de Unirea din 1918, pentru dreptatea poporului şi împotriva ace- 
lora, cari incercaseră să se transforme in acaparatori ai drep- 
tului de a stăpâni. De aici, din Cerntuţi, care deşi a ajuns să 
fie o redută a străinismului, au plecat exemple de concepţie ro- 
mânească în problema vajnică a Neamului, a unităţii lui, a trăi- 
rii sentimentului national într'un cadru de corectitudine exem- 
plară, 

In ordinea datelor acelor reuniuni de-o covărşitoare im- 
portanță, morală amintim în continuare ziua de 15 August 1871, 
când la Putna are loc serbarea comemorativă a 400 de ani dela 
sfințirea mănăstirii. Iniţiativa pleacă dela comitetul de condu- 
cere a societăţii academice “România Jună” din Viena, la pro- 
punerea lui Mihai Eminescu, aprobată, de toţi ceilalți membri, 
Jon Slavici, Th. Stefaneli, Ciprian Porumbescu, Nicolae Teclu, 
Petre Bita. Dacă motivul a fost o comemorare si forma este 
organizarea unui congres al studenţilor români de pretutinde- 
ni, fondul are o traectorie transcendentă prin cuprinderea tre- 
cutului, analizarea prezentului şi plănuirea viitorului. 

Ideia aceasta este imbratisata de toată Romanimea. Еа răs- 
coleşte simtirea şi gândirea bătrânilor în aceeaşi măsură ca şi а 
tinerilor. Scrisoarea lui Dumitru Brătianu publicată in “Romă- 
nul” sub titlul “Serbarea dela Putna” este un document edifi- 
cator, iar răspunsul lui Eminescu o dovadă strălucită de desin- 
teresare şi concepţie spirituală. 

Pregătirea acestei serbări naţionale a întregului neam s'a 
facut cu ajutorul tinerilor şi bătrânilor, a oamenilor de ştiinţe si 
de litere, a celor prinși în politica de toate zilele ca şi a gândi- 
torilor pentru decenii înainte. La Putna, cu acest prilej n'au 
fost numai discursuri şi bucurie—relevăm conferinţa istoricu- 
Iui A. D. Xenopol în numele “Junimii” dela Iaşi саге a preluat 
conducerea iniţiativei dela Viena—ci s'au iluminat adâncurile 
şi s'a unit văpaia inimilor într'un noian de doruri fără cuvânt 
şi-n râu de lacrimi tăcut, când la hora din curtea mănăstirii 
Ciprian Porumbescu a isprăvit cântarea din vioară pentru "Da- 
cia întreagă”, (Notăm că acest mare talent muzical a pus pe. 

note “Pe al nostru steag e scris unire” si “Trei culori cunosc 
pe lume”). Dela Putna, lumea românească încărcată cu duh luat 
dela mormântul Voevodului, s'a împrăştiat nedespărţită. Este 
poate prima dată, după ce Simion Bărnuţiu a proectat la 3/15 
Mai 1848 menirea Neamului pe Câmpia Libertăţii dela Blaj, 
când cei aleși isi pun problema pregătirii ceasului sfânt, al 
reintegr&rii totale după exemplul dela 24 Ianuarie 1859. 

In vara anului 1904 din nou la Putna. Sunt 400 de ani dela 
moartea lui Stefan cel Mare. Români de pretutindeni, bucovi- 
neni din toate clasele sociale şi de toate vârstele aleargă spre 
lăcașul unde candela vremilor de glorie a Moldovei nu se stin- 
ge. La mormântul marelui strateg a lui Hristos, pelerinii își 
unesc vointele pe fundamentul ideii Românismului. Numai sor- 
bind din acest izvor nesecat de energie stribună, пе putem 
ridica la nivelul creator de cultură umană şi birui ca naţiune. 

Iniţiativa acestei aniversări este a generaţiei adunate în ju- 
rul revistei “Junimea Literară” a “Societăţii pentru Cultura şi 
Literatura poporului român în Bucovina”, a tuturor constiinte- 
lor care formează, faza treia si ultima în evoluţia societăţii bu- 
covinene inainte de Unire, asa cum a fost amintit. Elementul 
motor al acestei perioade, seful ei cum îl defineşte prof. Traian 
Brăileanu, este Gheorghe Tofan. Dânsul se distinge printr’o 
inteligenţă sclipitoare şi o voință neînduplecată, printr'un di- 
namism exceptional si un dar superior de organizare. Profe- 
sorul de liceu Gheorghe Tofan, fecundează naționalismul și de- 
mocratia în Bucovina, ridicându-le la înălțimea cerută de 
împrejurări. In domeniul doctrinei şi al actiunei sociale este 
admiratorul lui M. Eminescu și M. Teliman, şi păşeşte paralel 
cu miscarea condusă de N. Iorga şi A, C. Cuza în Vechiul 
Regat. 

In 1908, implinindu-se 30 de ani de activitate studenţească 
a Soc. academice “Junimea”, au loc la Cernăuţi frumoase ser- 
bări comemorative, la care participă personalităţi culturale de 
pretudindeni; amintim între cele peste 50 de figuri de scriitori 
pe Dimitrie Onciul, primul ei preşedinte, Nicolae Iorga, Simion 
Mehedinţi, Zaharia Bârsan, St. Iosif, D. Anghel, Sandu Aldea, etc. 

Din iniţiativa studentului Dimitrie Marmeliuc ca secretar al 
“României June” din Viena, are loc la Iași în 1909 Congresul 
tuturor studenţilor romani, la care participă foarte mulți cer- 
năuţeni, membri ai tuturor soc. academice din capitala Buco- 
vinei pe care se cuvine să le însemnăm aici: Juminea, Acade- 
mia Ortodoxă, Bucovina, Dacia, Moldova. 

‘Im acea vreme, toată activitatea naţională este ajutată gi 

patronată de “Soc. pentru cultura şi literatura poporului roman 
din Bucovina”. Aproape că nici o mişcare nu se întreprinde 
fără ştirea şi consimțământul ei; pentrucă, interpenetratiile fac- 
torilor de conducere din Bucovina, bătrâni şi tineri, formează 
una şi aceeaşi osatură, este aceeaşi schelă de pe care se zi- 
deşte edificiul visurilor româneşti. “Societatea pentru Cultura 
şi Literatura poporului român din Bucovina” este mândria noas- 
tră timp de 95 de ani. Sub acoperemântul ei şi prin ea ne-am 
validat în zeci de rânduri şi-n momente hotăritoare. Tot ce a 
fost suflare conştientă și valoare dela Nistru la Dorna si de 
la Ceremuş la Molina, aici şi-a g¥sit locul. 

In 1912 vine la Cernăuţi Aurel Vlaicu—tot la chemarea bă- 
trânei Societati—care sboară pe o vreme foarte agitată in pre- 
zenta a 30.000 de Români. i 

Iar la 1914 Suceava era destinată să primească în congres pe 
învățătorii români de pretutindeni, 

După încheierea armistiţiului general din 11 Noemvrie 1918, 
toate fronturile militare se prăbuşeau, iar cele învingătoare îşi 
considerau misiunea terminată, Singurul front rămas în picioae 
re a fost al României, care-şi simțea valoarea menirii sale nu 
numai de linie de consacrare a voinţei poporului pentru Unire, 
ci şi ordinea, păcii europene, ameninţată la Est şi Vest. Cu cata 
forţă era la dispoziţie, tolerată în conformitate cu preliminările 
dela Buftea, a fost posibilă izgonirea din Moldova a unităţilor 
armatei ruse bolşevizate până dincolo de Nistru, ca in urma 
nouei situaţii ce se crease prin cele 14 puncte programatice ale 
preşedintelui Americei, W. Wilson, noul guvern român al ge- 
neralului Coandă să pună capăt păcii separate cu Austroger- 
manii, transmițând la 9/11 1918, cu ştirea miniștrilor aliaţi St. 
Aulaire, Barclay şi Vopicka mareşalului Mackensen ultimatul de 
evacuare a teritoriilor românești ocupate de puterile centrale. 

In acelaş timp, la apelul Consiliului naţional al Bucovinei 
şi-n urma ordinului dat de Regele Ferdinand, trupele române 
conduse de generalul Zadic îşi fac intrarea pe pământul sfinţit 
de suferinţă al Moldovei de sus. Hotarele artificiale s'au prăbuşit 
în faţa legii naturale şi glasurile de vrăjmăşie au amuţit. Pen- 
tru a cunoaşte exact starea de spirit din acel moment, a Roma- 
nului bucovinean, lăsăm să o povestească, însuşi generalul Za- 
dic, care s'a întâlnit cu ea la faţa locului: “Pe tot parcursul în 
Bucovina soldaţii mei fuseseră întâmpinați de populaţie în frun- 
te cu preoţii în odăjdii. Pretutindeni braţele se întindeau calde 
spre noi. 

Bătrânii ingenuncheau şi mulţumeau cerului că le-a fost dat 
să trăiască ceasul desrobirii. Gospodinele ne chemau la masă să 

ne ospătăm. Tineri şi bătrâni însoțeau detasamentele până de- 
parte de satele lor şi ne urau să ajungem cu bine la hotarul 
‘de Miază noapte al Bucovinei, pe veci unită cu Тага liberă. Clo- 
potele sunau anunțând o viaţă nouă. Seara se întindeau in sate 
hore de înfrățire. 

La bariera Cernăuţului (11/XI 1918) m'a întâmpinat о nu- 
meroasă, delegație de notabilităţi, care m'au însoţit până la 
mijlocul oraşului, în Piaţa Unirii, deasupra căreia se înalţă tur- 
nul primăriei, în vârful căruia fusese pe vremuri uriașa em- 
blemă a imperiului austriac. 

Aici am fost ridicat pe braţe şi, în mijlocul mulţimii în delir, 
am fost dus pe scările Palatului Naţional, unde mă aştepta cu 
ochii plini de lacrimi marele patriot Iancu Flondor. 

Oraşul era numai urale, numai cântece, numai dangăte de 
clopot”. 

In ziua de 28 Noemvrie 1918, in sala de marmoră a Palatului 
Mitropolitan s'a citit actul Unirii. Au fost de față reprezentan- 
tul Regelui Ferdinand, Consiliul naţional al Bucovinei, generali 
şi ofiţeri de armată, delegaţi ai Sfatului Ţării din Basarabia, 
membri ai Consiliului Dirigent din Cluj, preoţi şi intelectuali 
din elita Moldovei de sus, luptători ai condeiului pentru liber- 
tate, ofițeri voluntari ai campaniei de unitate românească, con- 
ducătorii minorităţilor germane si polone, ziariști români şi 
străini, crainicii satelor ş. a. m. d. In fata acestor prezenţi şi a 
toată sufiarea bucovineană, după expunerea argumentelor de 
drept, actul s'a terminat cu această concluzie: “Drept aceea, 
noi, Congresul General al Bucovinei, întrupând puterea supre- 
mit a Tării şi fiind învestit singur cu puteri legiuitoare, hotdrim 
Unirea necondiționată şi pentru vecie a Bucovinei în vechile ei 
hotare până la Ceremuş, Colacin si Nistru cu Regatul României”. 

Au urmat zile grele de refacere şi organizare a toată admi- 
nistratia, justiţia, finanţe, învăţământ etc. S'au stabilit posturi 
de coordonare în viata socială, In ordinea împlinirii decretelor, 
care decurgeau din actul Unirii, s'au întâinit şi rezistenţe, în 
special din partea conducătorilor ucraineni şi evrei, cari s'au 
fost pus deacurmezisul curentului de eliberare. 

Teatrul Naţional şi Conservatorul de muzică au fost redate 
folosului obştesc între cele din urmă instituţii, datorită actiunei 
ferme a studentimii române reunită în Centrul studenţesc “Ar- 
boroasa” reînviat după 33 de ani. Intre acei cari l-au condus 
cu destoinicie şi autoritate pe linia implinirilor însemnăm pe 
prof. Gheorghe Cârsteanu, fost secretar general al Universităţii 
din Cernăuţi, şi Tudose Popescu. Lor li se datoreşte şi ridicarea 
bustului lui Mihail Eminescu în ograda Mănăstirii Putna, ope- 

ra sculptorului O. Hann, inaugurat in amintirea Congresului 
dela 1871. 

Urmările entuziasmului şi a calmului, care in aceeaşi mă- 
sură au stépanit sufletul şi mintea conducătorilor şi poporului 
din Bucovina, au dat roade frumoase în toate domeniile de ac- 
tivitate. Rănile războiului s'au închis mai curând, viata econo- 
mică s'a normalizat pe încetul, creaţia spirituală isi croeşte 
albie sănătoasă. 

După exemplu! şi sub îndrumarea generaţiilor, care s'au dis- 
tins prin opere strălucite de cultură—în poezie, proză, artă, mu- 
zică, istorie, filozofie, folclor şi ştiinţe in general—tinerii primu- 
lui război mondial s'au încadrat în disciplina creaţiei, inspirân- 
du-se din realităţile integralitatii nationale, unite cu tradiţia 
trecutului şi cu libertatea prezentului. Inaintaşii lor au fost 
mari prin vocaţie şi misiune, dar şi ei, talente apărute după 
volbura ucigătoare de patru ani ca ип măreț dar divin, nimb al 
idealului împlinit, n'au încetat să crească şi să rodească, de au 
uimit pe marii măeştri ai unui frumos apus de viaţă. Amintim 
pe tânărul poet Mircea Streinul care a luminat scurt timp ca 
un astru ceresc, dând şi o sănătoasă direcţie creaţiei spirituale 
în câmpul literelor române prin revista “Iconar”; sub blânda 
priveghere şi dragostea nemărginită a profesorului Leca Mo- 
rariu, care a făcut să apară “Junimea Literară”, conducând în 
acelaş timp şi alte publicaţii. 

O mare putere de muncă, de critică, de cercetări şi coordo- 
nare a concepţiilor şi produselor literare a dovedit bucovineanul 
I. G. Toroutiu, care a reeditat bătrâna revistă, “Convorbiri Li- 
terare” la Bucureşti. Dânsul a promovat şi a susținut, făcând 
să apară multe şi frumoase lucrări de cultură. 

In jurul Universităţii din Cernăuţi şi a “Soc. pentru Cultura şi 
Literatura poporului român” se adună toată elita intelectuală 
a Bucovinei. Chiar dacă în ordinea politică şi în concepţia des- 
pre evoluţia viitorului erau diferenţe, buna credinţă pentru a 
favoriza creşterea prestigiului românesc n'a lipsit nici într'o 
parte. Vigoarea etnică a Neamului românesc se accentuiază tot 
mai mult. Adâncurile cu imponderabile de energie şi virtuţi iz- 
bucnesc şi semne mari stau de luminează căile viitorului, 

Pe lângă Universitatea din Cernăuţi s'au intemeiat Institu- 
„tul de istorie şi limbă, Institutul de literatură, Institutul peda- 
gogic, etc. Profesori universitari redactează publicaţii periodice, 
precum Buletinul institutului de istorie şi limbă, “Codrul Coz- 

+ Minului”’, Revista de pedagogie, “Fat Frumos”, “Mihai Eminescu”, 
“Fond şi Formă”. In afară de Universitate amintim reaparitia 
„revistei “Candela” şi “Junimea, literară”, apar “Insemnări socio- 

logice”, “Iconar”, cotidianul politie “Glasul Bocuvinei” şi alte 
săptămânale, lunare sau periodice, publicaţii de ordin literar, 
ştiinţific şi politic. 

Din acestea, câte pe scurt au fost insirate, se vede ce nepre- 
{ШЕ este sentimentul dragostei de moşie, de се ne vine din 
mosi strămoși, pământ moştenit cu toate bunurile sale materiale 
şi spirituale; cât de profundă este simtirea pentru tradiție, pen- 
tru cultură şi pentru înalte concepţii de spirit purtate cu sfin- 
tenie în inima românului bucovinean. Durerea pricinuită lui 
pentru răpirea bucății de pământ din trupul ţării, şi din averea 
lui proprie, nu poate fi comparată cu nici o altă suferinţă. La 
vestea, că Bucovina şi Basarabia invadată de forțele sovietice 
în 1940, au fost lăsate pradă dușmanului nemilos dela гёѕӣгі, 
s'au văzut magistrați si funcţionari plângând în stradă, ţărani 
topiti de focul ce i-a lovit; peste tot o atmosferă de moarte. 
Simtirea aceasta profundă isi are izvorul în conştiinţa ances- 
trală că noi n'am iobăgit pe nimeni in cursul istoriei si nici 
n'am asuprit vreun alt neam, ce-a picat pe pământul nostru 
ospitalier. 

Toată năvala şi apăsarea în acei 143 de ani pe român nu l-au 
clintit din loc nu l'au făcut să-şi piardă credinţa in dreptatea-: 
eternă, nici nu i-au alterat făptura chiar, acolo pe unde, din 
nenorocire, şi-a pierdut graiul. In cele mai multe cazuri, el cu 
bunătatea, şi omenia lui a cucerit sufletul străinilor, urcandu-l 
la înălțimea pe care stă al său; şi nu puţini sunt acei stităini, 
cari, în desțărarea lor determinată de-o soartă, pentru саге nu 
Românii sunt vinovaţi, continuă să fie atraşi de misterul pă- 
mântului românesc și cari doresc să mai vadă odată meleagu- 
rile pe unde adierile cerului le-au atins coarda sufletului şi na- 
tura cu farmecul peisagelor le-a deşteptat gândurile să stea la 
cislă cu puterea Divinitatii. Poezia “Das Buchenland” a scriito- 
rului Heinrich Kipper, neamt din Bucovina, este o dovadă 
strălucită de valoarea spirituală a acestui “palat” de cristal, 
ca din poveştile celor o mie si una de nopţi, astăzi spart in 
două prin brutalitatea inamicului si manjit de stăpânirea sata- 
nei. Dar gândurile nu ostenesc şi credinţa nu se sfârşeşte, ca 
să privim ziua de mâine cu ochiul poetului Mircea Streinul din 
“Odă, la Bucovina”: 

.. Уга în zilele viitoare plugurile multe / cum vor serien 
tdrnd viata grdielor unduitoare, / sterpele miristi belşug vor 
naște şi, toamna, / in ldrgile ogrăzi va creşte văpaia bogatelor 
roade; / Prutul va duce la vale pădurile Vijnitei / pe verzile 
valuri; Dumnezeu va lua luceafărul, / dăruindu-l ciobanilor 
vrednici de dalbii miori / şi marea frăţie cu fagii pădurii şi 

cerul. / Tinerii, cărturari vor strânge in sufletul lor / sborul 
naltelor pajeri muntene, / în cărţi va sta semn lângă semn în- 
treaga Bucovină, / visul lângă faptă, sufletul la icoane. / Buf- 
nifa înțelepciunii şi mirtul poetului / heraldica sufletului ños- 
tru; nu râvnim cununa / de lauri, dar ni-e dragă sulcina Cu- 
ciurului-Mare, / poezia noastră să fie câmpie, pădure şi slavă, / 
biserică unde-a trecut Eminescu. / Bucovină, pământ de їй- 
rani şi poeți! 

